Official Journal L 123 , 13/05/1999 P. 0049 - 0050



Id-Deċiżjoni tal-Kunsill tat-3 ta' Mejju 1999 li tawtorizza s-Segretarju-Ġenerali tal-Kunsill ta' l-Unjoni Ewropea fil-kuntest ta' l-integrazzjoni ta' l-acquis ta' Schengen fl-istruttura ta' l-Unjoni Ewropea sabiex jirrapreżenta lil ċerti Stati Membri bil-għan li jikkonkludi kuntratti relatati ma' l-istallazzjoni u l-funzjoni kif suppost ta' "Help Server Desk" ta' l-Unità tat-Tmexxija u tas-Sirene Network Phase II u sabiex jamministra dawn il-kuntratti. (1999/322/KE) IL-KUNSILL TA' L-UNJONI EWROPEA, Waqt li jaġixxi a bażi ta' l-Artikolu 7 tal-Protokoll mehmuż mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, li jintegra l-acquis ta' Schengen fl-istruttura ta' l-Unjoni Ewropea, (1) Billi fl-istruttura tal-koperazzjoni bejn l-Istati Membri li huma firmatarji tal-Konvenzjoni ta' Schengen ta' l-1990 li timplimenta l-Ftehim ta' Schengen ta' l-1985 u l-istrumenti ta' l-adeżjoni tagħha, is-Segretarju-Ġenerali ta' l-Unjoni Ekonomika tal-pajjiżi Benelux ġie awtorizzat sabiex jikkonkludi u jamministra ċerti kuntratti għan-nom ta' dawn l-Istati Membri; (2) Billi b'riżultat ta' l-integrazzjoni tas-Segretarjat ta' Schengen fis-Segretarjat Ġenerali tal-Kunsill ta' l-Unjoni Ewropea, dan ix-xogħol li qabel kien isir mis-Segretarju-Ġenerali ta' l-Unjoni Ekonomika tal-pajjiżi Benelux fl-istruttura tal-koperazzjoni ta' Schengen għandu jiġi mwettaq mis-Segretarju-Ġenerali tal-Kunsill; (3) Billi t-twettiq ta' dan ix-xogħol mis-Segretarju-Ġenerali tal-Kunsill għan-nom ta' ċerti Pajjiżi Membri ser jikkostitwixxi xogħol ġdid, differenti mix-xogħlijiet imwettqa mis-Segretarju-Ġenerali skond l-obbligazzjonijiet tiegħu skond it-Trattat li jistabbilixxi l-Komunità Ewropea u t-Trattat dwar l-Unjoni Ewropea; (4) Billi hu għalhekk xieraq li dan ix-xogħol ġdid jiġi assenjat lis-Segretarju-Ġenerali permezz ta' Deċiżjoni espliċita tal-Kunsill, IDDEĊIDA DAN LI ĠEJ: Artikolu 1 1. Il-Kunsill b'dan jawtorizza lis-Segretarju-Ġenerali tal-Kunsill ta' l-Unjoni Ewropea biex jirrappreżenta lill-Istati Membri kkonċernati, billi jissostitwixxi lis-Segretarju-Ġenerali ta' l-Unjoni Ekonomika tal-pajjiżi Benelux fil-Ftehim konkluż minn dawn ta' l-aħħar għan-nom ta' dawn l-Istati Membri fit-23 ta' Awissu 1996 ma' France Telecom Network Services Belgium, illum Global One Belgium, dwar il-konsenja, installazzjoni u tmexxija tas-Sirene Network Phase II u l-provvista tas-servizzi li għandhom x'jaqsmu ma' l-użu tiegħu. 2. Il-Kunsill b'dan jawtorizza lis-Segretarju Ġenerali tal-Kunsill sabiex jirrappreżenta lill-Istat Membri kkonċernati, bl-għan li jikkonkludi Ftehim għan-nom ta' dawn ta' l-aħħar ma' Digital Equipment SA għall-manteniment u l-istabbiliment ta' Help Desk Server meta jintemm il-Ftehim attwali li ġie konkluż bejn is-Segretarju-Ġenerali ta' l-Unjoni Ekonomika tal-pajjiżi Benelux u Digital Equipment SA fit-8 ta' Mejju 1996. 3. L-awtorizzazzjonijiet skond il-paragrafi 1 u 2 hawn fuq għandhom japplikaw dment li l-pagamenti skond l-imsemmija Ftehim ma jiġux imħallsa mill-budget ġenerali tal-Komunitajiet Ewropej iżda jibqgħu jiġu mħallsa mill-Istati Membri kkonċernati. Artikolu 2 Ix-xogħol involut fit-tmexxija tal-Ftehim imsemmija fl-Artikolu 1 għan-nom ta' l-Istati Membri kkonċernati għandu jiġi mwettaq mis-Segretarjat Ġenerali tal-Kunsill bħala parti mix-xogħol amministrattiv normali tiegħu. Artikolu 3 Il-kwistjonijiet kollha dwar ir-responsabbilità mhux kuntrattwali li tirriżulta mill-għemil jew ommissjonijiet tas-Segretarjat Ġenerali tal-Kunsill fit-twettiq tax-xogħol amministrattiv tiegħu skond din id-Deċiżjoni għandhom jaqgħu taħt it-tieni paragrafu ta' l-Artikolu 288, tat-Trattat li jistabbilixxi l-Komunità Ewropea. L-Artikolu 235 ta' dak it-Trattat għandu għalhekk japplika għal kwalunkwe disputa li għandha x'taqsam mar-risarċiment għad-danni. Artikolu 4 Is-Segretarju-Ġenerali tal-Kunsill għandu jiftaħ kont tal-bank speċjali f'ismu sabiex jiġbor, mid-data tad-dħul fis-seħħ tat-Trattat ta' Amsterdam, il-bilanċ tal-budget li għandu x'jaqsam mal-ġestjoni, sa dakinhar, mis-Segretarju-Ġenreali ta' l-Unjoni Ekonomika tal-pajjiżi Benelux, tal-kuntratti mal-kumpaniji msemmija fl-Artikoli 1(1) u (2) Artikolu 5 Din id-Deċiżjoni għandha jkollha effett fid-data ta' l-adozzjoni tagħha. Artikolu 6 Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej. Magħmula fi Brussel, fit-3 ta' Mejju 1999. F'isem il-Kunsill Il-President J. Fischer --------------------------------------------------